Mark Zuckerberg, fondatorul Facebook și CEO al Meta, își gestionează zilele echilibrat între muncă, familie și pasiunile pe care le are. Rutina sa zilnică este o combinație de activități strategice, exerciții fizice și timp petrecut cu cei dragi.
Deși reprezintă o rutină comună pentru oricine ca să-și înceapă ziua cu verificarea rețelelor de socializare, pentru Zuckerberg, acest obicei este esențial pentru a fi la curent cu evenimentele importante.
După aceasta, se angajează într-o sesiune de exerciții fizice. Anterior, el alerga, dar acum preferă activități care îi stimulează atât corpul, cât și mintea, precum jiu jitsu și artele marțiale mixte (MMA).
Despre micul dejun al lui Zuckerberg nu se știu detalii precise, dar el își propune să consume aproximativ 4.000 de calorii pe zi, ca parte a regimului alimentar și antrenamentului intens.
CEO-ul Meta se îmbracă destul de simplu, purtând aproape în fiecare zi același outfit: blugi, adidași și un tricou gri. Alegând să poarte mereu aceeași haine, el reduce energia mentală cheltuită pentru deciziile vestimentare minore.
Mai mult decât atât, Mark Zuckerberg dedică între 50 și 60 de ore pe săptămână activităților legate de Facebook, dar gândirea sa se concentrează constant pe cum poate îmbunătăți platforma, chiar dacă, fie vorba între noi, nu îi iese mereu.
În afară de muncă, el își îndreaptă atenția și către diverse interese personale, precum învățarea limbii chineze mandarine și lecturarea diferitelor cărți care îi pică pe mână. Recent, el a adăugat și creșterea de bovine pe lista sa de hobby-uri.
Deși își dedică mult timp muncii, Zuckerberg găsește timp și pentru familie. El este căsătorit cu Priscilla Chan, iar cei doi au împreună trei fiice.
Zuckerberg este cunoscut pentru obiceiul său de a dormi opt ore pe noapte, ceea ce îi permite să își reîncarce energia pentru activitățile din ziua următoare.